**Referat fra afdelingsmøde Vallensbæk Stationstorv**

**onsdag den 19. september 2018 kl. 16.00 i ejendommens fælleslokale**

Tilstede: Beboere fra 43 (49) lejemål, svarende til 86 (98) stemmer. Der var mødt 66 beboere.

Fra KAB: Økonomisk konsulent Camilla Norup Andersen og driftschef Peter Lundgreen.

Fra EK: Driftsleder Michael

Mødet blev indledt med 1 minuts stilhed for Maibritt Johansen, som var afgået ved døden kort før mødet.

**1. Velkomst og valg af dirigent**

Peder bød velkommen og Peter Lundgreen blev valgt som dirigent.

**2. Valg af stemmeudvalg og referent**

Lars, Bente Egaa og Alice blev valgt til stemmeudvalg, Marianne referent.

**3. Fremlæggelse af beretning**

Peder fremlagde bestyrelsens beretning. Beretning er vedhæftet.

**4. Godkendelse af afdelingens driftsbudget for 2019 og seneste års regnskab til orientering**

Camilla gennemgik budgettet for 2019. Budgettet balancerer med kr. 5.831.000 og slutter hverken med lejeforhøjelse eller lejenedsættelse.

Budgettet blev godkendt med 86 stemmer.

Herefter gennemgik Camilla regnskab for 2017.

**5. Behandling af indkomne forslag**

Der var indkommet et forslag.

**Udvidelse af Afdelingsbestyrelsen fra 3 til 5 personer**
Vi vil hermed gerne stille forslag om, at Afdelingsbestyrelsen med omgående virkning udvides fra det nuværende 3 medlemmer til 5 medlemmer (+ 2 suppleanter).

Forslaget blev vedtaget med 85 stemmer for, 1 blank stemme.

**6. Valg af bestyrelsesmedlemmer**

Marianne Johansen var på valg. I konsekvens af vedtægtsændring skulle der vælges yderligere to medlemmer til afdelingsbestyrelsen. Afdelingsbestyrelsen foreslog Jørgen Bresson og Jørgen Anthoni. Der var ikke andre forslag.

Valgt til bestyrelsen for 2 år blev: Marianne Johansen, Jørgen Bresson og Jørgen Anthoni.

**7. Valg af suppleanter**

Lene Kümpel og Jørgen Strit Nielsen stillede op til valget som suppleanter. Der var ikke andre forslag. Lene (1. suppleant) og Jørgen (2. suppleant) blev valgt for 1 år.

**8. Eventuelt valg af repræsentantskabsmedlemmer**

Der skulle ikke vælges repræsentantskabsmedlemmer. Vælges af afdelingsbestyrelsen.

**9. Eventuelt**

Der blev stillet spørgsmål om det bløde vands hårdhed. Michael svarede, at det svinger mellem 6 - 10. En beboer stillede forslag om, at der blev lavet en fælles løsning på det problem, at vinduer ikke låser, når de er i åben stilling. Der er et ønske om, at der bliver lavet et "gelænder" langs den ene side i Stormgade. Der blev spurgt om, hvorfor der er lys hele døgnet i opgangene. Lys på P-dæk. Emhætter blev nævnt. Der var et ønske om ensretning af færdsel på P-dæk, fartbegrænsning, evt. bump.

Vallensbæk, den 4 / 10 2018

Peter Lundgreen, dirigent Peder Christian Kornum, afdelingsformand

 sign. sign.